**projektas**

**reg. Nr. T-120**

**2.1.darbotvarkės klausimas**

**Pasvalio rajono savivaldybės taryba**

**Sprendimas**

**DĖL LEIDIMO NAUDOTI PASVALIO RAJONO SAVIVALDYBĖS HERBĄ**

2020 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 45 punktu, 56 straipsniu, Lietuvos Respublikos valstybės herbo, kitų herbų ir herbinių ženklų įstatymo 8 straipsnio 4 dalimi, Pasvalio rajono savivaldybės atributikos naudojimo nuostatų, patvirtintų Pasvalio rajono savivaldybės tarybos 2010 m. rugpjūčio 25 d. sprendimu Nr. T1-176 „Dėl Pasvalio rajono savivaldybės atributikos naudojimo nuostatų patvirtinimo“ (su visais aktualiais pakeitimais), 11 punktu ir atsižvelgdama į laikraščio „Darbas“ 2020 m. gegužės 3 d. raštą „Dėl Pasvalio miesto herbo naudojimo“ (gavimo data, žyma: 2020 m. birželio 3 d., Nr. ARG-1992), Pasvalio rajono savivaldybės taryba nusprendžia

leisti uždarajai akcinei bendrovei „Pasvalio laikraštis“ naudoti Pasvalio rajono savivaldybės herbą uždarosios akcinės bendrovės „Pasvalio laikraštis“ leidžiamame laikraštyje „Darbas“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2020-06-04

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL LEIDIMO NAUDOTI PASVALIO RAJONO SAVIVALDYBĖS HERBĄ**

**2020-06-04**

Pasvalys

**1. Problemos esmė**

Lietuvos Respublikos vietos savivaldos įstatymo 16 straipsnio 2 dalies 45 punkte, 56 straipsnyje nustatyta, kad savivaldybės turi savo atributiką, kurios naudojimo tvarką reglamentuoja Lietuvos valstybės herbo, kitų herbų ir herbinių ženklų įstatymas, o savivaldybių tarybų viena iš išimtinių kompetencijų – tvirtinti savivaldybės atributikos ir kitų simbolių naudojimo tvarką.

Lietuvos valstybės herbo, kitų herbų ir herbinių ženklų įstatymo 8 straipsnio 4 dalyje nurodyta, kad savivaldybės herbas yra savivaldybės nematerialusis turtas. Kiti asmenys jį gali naudoti tik savivaldybės tarybos nustatyta tvarka, išskyrus įstatyme nustatytas išimtis.

Pasvalio rajono savivaldybės atributikos naudojimo nuostatų, patvirtintų Pasvalio rajono savivaldybės tarybos 2010 m. rugpjūčio 25 d. sprendimu Nr. T1-176 „Dėl Pasvalio rajono savivaldybės atributikos naudojimo nuostatų patvirtinimo“ (su visais aktualiais pakeitimais), 11 punkte nustatyta, kad Pasvalio rajono savivaldybės herbą rajono teritorijoje veikiančios ne Pasvalio rajono savivaldybės įstaigos, įmonės ir organizacijos gali naudoti tik gavusios Pasvalio rajono savivaldybės tarybos leidimą.

Pasvalio rajono savivaldybėje 2020 m. birželio 3 d. gautas laikraščio „Darbas“ prašymas (gavimo žyma: Nr. ARG-1992) leisti uždarajai akcinei bendrovei „Pasvalio laikraštis“ naudoti Pasvalio rajono savivaldybės herbą uždarosios akcinės bendrovės „Pasvalio laikraštis“ leidžiamame laikraštyje „Darbas“.

**2. Kokios siūlomos naujos teisinio reguliavimo nuostatos ir kokių rezultatų laukiama**

Šiuo sprendimo projektu siūloma leisti uždarajai akcinei bendrovei „Pasvalio laikraštis“ naudoti Pasvalio rajono savivaldybės herbą uždarosios akcinės bendrovės „Pasvalio laikraštis“ leidžiamame laikraštyje „Darbas“.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė